GIMNAZIJA SISAK

Sisak, Trg hrvatskih branitelja 1,

Temeljem Odluke Školskog odbora od 15. 05. 2013. i Suglasnosti Sisačko-moslavačke županije od 17. 06. 2013. , objavljuje

JAVNI NATJEČAJ

ZA PRODAJU STANA PRIKUPLJANJEM PISANIH PONUDA

I. Predmet prodaje je stan u zgradi u Sisku, u ulici Ivana Bakrana br. 3, etažno vlasništvo 1/69 dijela čestice br. 297/4 stambena zgrada u Ulici Ivana Bakrana 1, 3 i 5 od 732 m2 i dvorište od 524 m2 s kojom je povezan posebni dio STAN BROJ 26 – jednosobni stan u suterenu u hodniku desno, ravno, koji se sastoji od 1 sobe, kuhinje i pomoćnih prostorija u površini od 32,45 m2 i ostave u suterenu broj 34, u vlasništvu Gimnazije Sisak od 1/1 dijela, k. o. SISAK STARI, broj zemljišnoknjižnog uloška 4514, broj poduloška 95.

Početna cijena iznosi 8. 000, 00 eura (slovima: osam tisuća eura).

II. Ukupna kupoprodajna cijena predstavlja kunsku protuvrijednost eura prema srednjem tečaju Hrvatske narodne banke na dan uplate i kupac je plaća odjednom, u roku 15 (petnaest) dana od primitka obavijesti o konačnosti Zaključka o izboru najpovovljnijeg ponuđača.

Na temelju istog tečaja obračuvanaju se i sva ostala plaćanja.

Osim kupoprodajne cijene i troškova objave ovog natječaja u „Novom Sisačkom tjedniku“ kupac je dužan platiti i porez na promet nekretnina i sve druge obveze vezane za sklapanje i provedbu kupoprodajnog ugovora.

III. Pravo sudjelovanja u natječaju imaju sve fizičke i pravne osobe koje prema propisima Republike Hrvatske mogu biti stjecatelji nekretnina.

IV. Stan se prodaje, kupuje i preuzima u zatečenom stanju, prema zemljišnoknjižnom kao i stvarnom stanju na dan objave javnog natječaja. U cijeni je sadržana samo vrijednost stana koji se kupuje po načelu „viđeno-kupljeno“ , što isključuje naknadne prigovore kupca na materijalne i pravne nedostatke. Kupac, novi vlasnik stana , uz dužnost održavanja svoga stana kao posebnog dijela dužan je sudjelovati u sufinanciranju sanacije podruma, krovišta, fasade i ostalih dijelova i uređaja zgrade razmjerno svom suvlasničkom dijelu (čl. 80. , 89. i dr. Zakona o vlasništvu i drugim stvarnim pravima).

V. Sudionici Natječaja dužni su uplatiti jamčevinu u iznosu od 10 % početne vrijednosti cijene stana, a uplaćuje se na žiro-račun Gimnazije Sisak, broj HR7624070001188006282(OTP banka), sa svrhom doznake-jamčevina za kupnju stana.

VI. Pisane ponude za kupnju stana podnose se na adresu: Gimnazija Sisak, Trg hrvatskih branitelja 1, Sisak, u roku od 8 dana osobno ili preporučeno, računajući od prvog sljedećeg dana nakon objave u“Novom Sisačkom tjedniku, u zatvorenim omotnicama s naznakom „Javni natječaj za prodaju stana-ne otvaraj“.

Nepotpune i nepravodobne ponude neće se uzimati u obzir .

Otvaranje ponuda bit će javno dana 23. 09. 2013. u 10 sati i obavit će se u tajništvu Gimnazije Sisak, Trg hrvatskih branitelja 1, Sisak, I. kat , a mogu pristupiti ponuđači ili opunomoćenici uz predočenje ovjerene punomoći.

Rok valjanosti ponude: najmanje 60 dana od dana proteka roka za podnošenje ponuda.

VII: Ponuda mora sadržavati:

1. oznaku stana za koji se podnosi ponuda

2. ponuđeni iznos kupoprodajne cijene izraženu u eurima

3. dokaz o uplaćenoj jamčevini

4. ovjerenu presliku osobne iskaznice ili putovnice za fizičke osobe , a za pravne osobe izvornik ili ovjerenu presliku rješenja o upisu u sudski ili drugi odgovarajući registar za pravne osobe

5. presliku kartice tekućeg računa ili broja žiro-računa na koji se može vratiti jamčevina

6. podatke o ponuditelju, ( OIB, prebivalište, broj telefona i dr.)

VIII. Najpovoljnija ponuda je ponuda sa najvišom ponuđenom cijenom iznad početne, a u slučaju dvije iste provest će se otvoreno nadmetanje između ponuđača. Povjerenstvo koje provodi natječaj može bez navođenja razloga predložiti da Ravnatelj ne prihvati niti jednu ponudu.

IX. Zaključak Ravnatelja o najpovoljnijem ponuđaču dostavlja se svim ponuđačima s uputom da mogu uložiti prigovor u roku od 8 dana od dana primitka Zaključka.

X. Izabranom ponuđaču uplaćena jamčevina se uračunava u konačni iznos cijene iz kupoprodajnog ugovora, dok se ostalim sudionicima Natječaja jamčevina vraća u roku od 8 dana od dana konačnosti Zaključka o izboru najpovoljnijeg ponuđača, u nominalnom iznosu bez kamata.

XI. Ako ponuđač čija je ponuda najpovoljnija odustane od natječaja ili sklapanja kupoprodajnog ugovora, gubi pravo na povrat jamčevine, a stan se može prodati sljedećem najpovoljnijem ponuđaču.

XII. Ugovor o kupoprodaji stana sklapa se u roku 30 dana od konačnosti Zaključka o izboru najpovoljnijeg ponuđača, uz plaćanje ukupne kupoprodajne cijene prema točki II. Iznimno, u slučaju da se Ugovor sklopi i bez plaćanja ukupne cijene u roku određenom javnim natječajem, a ona ne bude plaćena ni u roku određenom Ugovorom, Ugovor o kupoprodaji stana se raskida, a uplaćena jamčevina se ne vraća.

XIII. Primopredaja stana se vrši nakon isplate ukupne kupoprodajne cijene.

XIV. Prodavatelj pridržava pravo bez navođenja razloga ne prihvatiti niti jednu ponudu, odbiti sve pristigle ponude odnosno poništiti natječaj.

XV. Osobe zainteresirane za kupnju stana mogu razgledati stan do isteka roka za podnošenje ponuda.

XVI. Javni natječaj bit će objavljen i na službenim internet stranicama Gimnazije Sisak . Stan se može razgledati prema dogovoru uz prethodnu telefonsku najavu na telefon 044/525 944. Svi zainteresirani , osobito prije uplate jamčevine, dužni su dodatne obavijesti i raspoloživu dokumentaciju preuzeti u tajništvu Gimnazije Sisak, Trg hrvatskih branitelja 1,Sisak,svaki radni dan od 8,00 do 13,00 sati,jer se nakon uplate jamčevine nikakve reklamacije, prigovori ili pritužbe neće uvažavati.

Ravnatelj Gimnazije Sisak